56. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. Α6β. 6543 της 15 Ιουλ./1 Αυγ. 1988 (ΦΕΚ Β΄ 535) Καθορισμός όρων και προϋποθέσεων της διάθεσης των ουσιών του άρθρ. 4 του Νόμ. 1729/87 και ορισμός φαρμακευτικών ιδιοσκευασμάτων ή σκευασμάτων που υπάγονται στον ίδιο νόμο. Τύπος και σχήμα της συνταγής ναρκωτικών του άρθρ. 7, του ίδιου νόμου. Βλ. κατωτέρω και τις με αριθ. 59, 62, 64, 65, 67, τροποποιητικές υπουργικές αποφάσεις. Έχοντας υπόψη : α)Τις διατάξεις των άρθρ. 4 και 7 του Νόμ. 1729/87. β)Τις γνωμοδοτήσεις της Επιτροπής Ναρκωτικών αρ.1, 2, 3, 5 και 7/1988, αποφασίζουμε: 1.Τα ιδιοσκευάσματα ή σκευάσματα που περιέχουν ουσίες του πίνακα Β, του άρθρ .4, του Νόμ. 1729/1987, χορηγούνται με ειδική συνταγή ναρκωτικών, σε ποσότητα για θεραπεία μιας ημέρας και η οποία δεν πρέπει να υπερβαίνει τη μέγιστη ημερήσια δόση, που αναγράφεται στην Ε.Φ/ποιία ΙΙΙ ή καθορίζεται από την Επιτροπή Ναρκωτικών. Σελ. 844,20(γ) Τεύχος 1238-Σελ. 114 562 34.Κ.α.53-56 Μονοπώλιο Ναρκωτικών Η συνταγή αυτή φυλάσσεται για τρία χρόνια. -Εξαιρούνται τα ιδιοσκευάσματα ή σκευάσματα που περιέχουν τις ουσίες: α)κωδεΐνη σε ποσότητα όχι μεγαλύτερη από 400 χιλιοστόγραμμα ανά συσκευασία και  β)Αιθυλομορφίνη σε ποσότητα όχι μεγαλύτερη από 300 χιλιοστόγραμμα ανά συσκευασία, και όταν οι ουσίες αυτές είναι αναμειγμένες με άλλες δραστικές φαρμακευτικές ουσίες που δεν αναφέρονται στο Νόμ. 1729/87 και από τις οποίες δεν είναι δυνατός ο διαχωρισμός τους, με απλά μέσα, σε καθαρή κατάσταση. Τα ιδιοσκευάσματα ή σκευάσματα που εξαιρούνται (Κατηγορία ΒΣ) χορηγούνται με απλή συνταγή ναρκωτικών και σε ποσότητα που να καλύπτει τις κατά περίπτωση θεραπευτικές ανάγκες, με ευθύνη του ιατρού. Η συνταγή αυτή φυλάσσεται για τρία χρόνια. Τα ιδιοσκευάσματα ή σκευάσματα που υπάγονται στην Κατηγορία ΒΣ κυκλοφορούν ύστερα από άδεια του Ε.Ο.Φ. και μετά γνώμη της Επιτροπής Ναρκωτικών. 2.Τα ιδιοσκευάσματα ή σκευάσματα που περιέχουν ουσίες του πίνακα Γ΄ του άρθρ.4 του Νόμ. 1729/87, χορηγούνται με ειδική συνταγή ναρκωτικών, σε ποσότητα για θεραπεία μιας ημέρας και η οποία δεν πρέπει να υπερβαίνει τη μέγιστη ημερήσια δόση, που αναγράφεται στην Ε.Φ/ποιία ΙΙΙ ή καθορίζεται από την Επιτροπή Ναρκωτικών. Η συνταγή αυτή φυλάσσεται για τρία χρόνια. -Εξαιρούνται τα ιδιοσκευάσματα ή σκευάσματα που περιέχουν τις ουσίες: α)Υδροκωδόνη (Διϋδροκωδεϊνόνη) σε ποσότητα όχι μεγαλύτερη από 50 χιλιοστόγραμμα ανά συσκευασία. β)Φολκωδίνη (Φολκωδεΐνη) σε ποσότητα όχι μεγαλύτερη από 150 χιλιοστόγραμμα ανά συσκευασία και όταν οι ουσίες αυτές είναι αναμειγμένες με άλλες δραστικές φαρμακευτικές ουσίες που δεν αναφέρονται στο Νόμ. 1729/87 και από τις οποίες δεν είναι δυνατός ο διαχωρισμός με απλά μέσα, σε καθαρή κατάσταση. 563 γ)Διφαινοξυλάτη σε ποσότητα όχι μεγαλύτερη από 2,5 χιλιοστόγραμμα και πάντα σε συνδυασμό με θειϊκή ατροπίνη σε ποσότητα όχι μικρότερη από 25 μικρόγραμμα, ανά δόση. δ)Διφαινοξύνη σε ποσότητα όχι μεγαλύτερη από 0,5 χιλιοστόγραμμα και πάντα σε συνδυασμό με θειϊκή ατροπίνη σε ποσότητα όχι μικρότερη από 25 μικρόγραμμα ανά δόση. Τα ιδιοσκευάσματα ή σκευάσματα που εξαιρούνται (Κατηγορία ΓΣ) χορηγούνται με απλή συνταγή ναρκωτικών και σε ποσότητα που να καλύπτει τις κατά περίπτωση θεραπευτικές ανάγκες, με ευθύνη του ιατρού. Η συνταγή αυτή φυλάσσεται για τρία χρόνια. 3.Τα ιδιοσκευάσματα ή σκευάσματα που περιέχουν ουσίες του πίνακα Δ΄ του άρθρ. 4 του Νόμ. 1729/87, χορηγούνται με απλή συνταγή ναρκωτικών και σε ποσότητα που να καλύπτει τις κατά περίπτωση θεραπευτικές ανάγκες, με ευθύνη του ιατρού. Η συνταγή αυτή φυλάσσεται για τρία χρόνια. 4.Στην εξωτερική συσκευασία των ιδιοσκευασμάτων ή σκευασμάτων που υπάγονται στις διατάξεις του Νόμ.1729/87 αναγράφονται : α)Του πίνακα Β με κόκκινα γράμματα «Β, χορηγείται με ειδική συνταγή Ναρκωτικών» β)Των εξαιρέσεων του πίνακα Β με πράσινα γράμματα «ΒΣ, χορηγείται με απλή συνταγή Ναρκωτικών» γ)Του πίνακα Γ με κόκκινα γράμματα «Γ, χορηγείται με ειδική συνταγή Ναρκωτικών» δ)Των εξαιρέσεων του πίνακα Γ με πράσινα γράμματα «ΓΣ, χορηγείται με απλή συνταγή Ναρκωτικών» ε)Του πίνακα Δ με πράσινα γράμματα «Δ, χορηγείται με απλή συνταγή Ναρκωτικών» 5.Η μέγιστη ημερήσια δόση για τις κατωτέρω ουσίες είναι: ΚΩΔΕΪΝΗΣ φωσφ. κόνη..................…..300 MG ΚΩΔΕΪΝΗΣ φωσφ. δισκία 20 MG….......15 ΚΟΚΑΪΝΗΣ υδροχλ. κόνη.................…..30 MG ΜΟΡΦΙΝΗΣ υδροχλ. κόνη.......................50 MG ΜΟΡΦΙΝΗΣ υδροχλ. φύσιγγες 15 MG......3 MORFICONTIN δισκία 30 MG.................2 ΟΠΙΟΥ κόνη...........................................500 MG ΟΠΙΟΥ βάμμα απλό...................................5 ML ΟΠΙΟΥ βάμμα καμφορούχο...................100 ML OΠIOY βάμμα κροκούχο (Λαύδανο).........5 ML ΟΠΙΟΥ εκχύλισμα..................................250 MG ΠΕΘΙΔΙΝΗΣ υδροχλ. κόνη.....................250 MG ΠΕΘΙΔΙΝΗΣ υδροχλ. δισκία 50 MG..........5 ΠΕΘΙΔΙΝΗΣ υδροχλ. φυσιγ. 100 MG........3 ΠΕΘΙΔΙΝΗΣ υδροχλ. φυσιγ. 50 MG..........5 ΔΕΞΤΡΟΠΡΟΠΟΞΥΦΑΙΝΗΣ υδρ. κόνη....260 MG ΔΙΥΔΡΟΚΩΔΕΪΝΟΝΗΣ(υδροκωδόνης)κόνη..60 MG ΔΙΥΔΡΟΚΩΔΕΪΝΗΣ τρυγικής κόνη......240 MG ΔΙΦΑΙΝΟΞΥΛΑΤΗΣ κόνη......................20 MG ΜΕΘΥΛΟΦΑΙΝΙΔΑΤΗΣ κόνη................60 MG ΠΕΝΤΑΖΟΚΙΝΗΣ κόνη...…............…..450 MG 6.Γιατρός που χορηγεί ιδιοσκευάσματα που περιέχουν τις ουσίες δεξτροπροποξυφαίνη, μεθυλοφαινιδάτη και πενταζοκίνη, δύναται, με δική του ευθύνη, να γράφει στην ειδική συνταγή ναρκωτικών ποσότητα για θεραπεία πέντε ημερών. Σε περίπτωση καρκινοπαθούς και μόνο ύστερα από σχετική άδεια της Διευθύνσεως ή Τμήματος Υγιεινής των Νομαρχιών δύναται ο γιατρός να χορηγεί ειδική συνταγή ναρκωτικών στην οποία να γράφει ποσότητα μεγαλύτερη της μέγιστης ημερήσιας δόσης και για θεραπεία πέντε ημερών. Η άδεια αυτή της Νομαρχίας ισχύει μέχρι ένα μήνα. 7. α)Η ειδική συνταγή ναρκωτικών είναι διπλότυπη και θεωρημένη από τη Διεύθυνση ή Τμήμα Υγιεινής, της οικείας Νομαρχίας, φέρει στο άνω δεξιό μέρος διπλή κόκκινη γραμμή, αναγράφει ευανάγνωστα «ειδική συνταγή ναρκωτικών», αύξοντα αριθμό, ονοματεπώνυμο, ειδικότητα, διεύθυνση και τηλέφωνο του ιατρού που εκδίδει τη συνταγή. Κάθε χορηγούμενη συνταγή πρέπει να αναγράφει ευανάγνωστα ονοματεπώνυμο, διεύθυνση και αριθμό μητρώου ασφαλιστικού φορέα ή αριθμό ταυτότητας του ασθενή, αιτιολογία, χρονολογία έκδοσης και θα υπογράφεται και θα σφραγίζεται από τον ιατρό. Επίσης θα υπογράφεται από τον παραλήπτη των φαρμάκων, ύστερα από επίδειξη της αστυνομικής του ταυτότητος και τέλος θα υπογράφεται και θα σφραγίζεται από το φαρμακοποιό. Τα ίδια στοιχεία θα αναγράφονται και στο στέλεχος. β)Η απλή συνταγή ναρκωτικών είναι διπλότυπη και θεωρημένη από τη Διεύθυνση ή Τμήμα Υγιεινής της οικείας Νομαρχίας, φέρει στο άνω δεξιό μέρος κόκκινη γραμμή, αναγράφει ευανάγνωστα «απλή συνταγή ναρκωτικών» και φέρει όλα τα στοιχεία της ειδικής συνταγής ναρκωτικών. Η συνταγή ναρκωτικών που εκδίδεται από κτηνίατρο θα αναγράφει ευανάγνωστα το ονοματεπώνυμο και τη διεύθυνση του ιδιοκτήτη του νοσηλευόμενου ζώου και το είδος του ζώου. 8.Οι γιατροί οφείλουν να φροντίσουν για τον εφοδιασμό τους με τις απαραίτητες διπλότυπες συνταγές ναρκωτικών, σε δέσμες (μπλοκ) σύμφωνα με το κατωτέρω υπόδειγμα: (Ακολουθεί υπόδειγμα). 9.Η απόφαση αυτή ισχύει από τη δημοσίευση στην Εφημερίδα της Κυβερνήσεως εκτός από τις παρ. 4 και 7 που ισχύουν από 1.1.1989. Με την παρ. 1 της Α6β/10567/14-16 Νοεμ. 1988 (ΦΕΚ Β΄ 843) απόφ. Υπ. Υγ. Πρόν. και Κοιν. Ασφαλ., ορίστηκε ότι η ισχύς των παρ. 4 και 7 αρχίζει από την 1.1.1990. Σύμφωνα δε με την παρ. 2 της ίδιας απόφασης μέχρι την εφαρμογή των παρ. 4 και 7 της ανωτέρω αποφάσεως: α)Τα ιδιοσκευάσματα ή σκευάσματα που  υπάγονται       στους      πίνακες     Β     και      Γ (Αντί για τη σελ. 844,21(β) Σελ. 844,21(γ) Τεύχος 1133-Σελ. 37 564 Μονοπώλιο Ναρκωτικών 34.Κ.α.56 θα χορηγούνται με την μέχρι σήμερα χρησιμοποιούμενη ειδική συνταγή ναρκωτικών, που φυλάσσεται για τρία χρόνια. β)Τα ιδιοσκευάσματα ή σκευάσματα που υπάγονται στον Πίνακα Δ και στις κατηγορίες ΒΣ και ΓΣ, θα χορηγούνται με απλή ιατρική συνταγή, που φυλάσσεται για τρία χρόνια.

[Source: greek_legal_code_raptarchis | Tokens: 6901]